[{"text_idx": "#000000", "text": "Croeso cynnes i\u2019r Cyngor Prydeinig-Gwyddelig"}, {"text_idx": "#000002", "text": "Sefydlwyd y Cyngor Prydeinig-Gwyddelig (BIC) ugain mlynedd yn o\u0302l i ddarparu fforwm ar gyfer ymgynghori a chydweithredu ar ynysoedd Prydain ac Iwerddon, a hyrwyddo perthnasau ymarferol a phositif rhwng y bobl ar yr ynysoedd hyn."}, {"text_idx": "#000003", "text": "Roedd yr ymweliad ag Antur Waunfawr yn rhan o ymweliad ehangach a\u0302 Gogledd Cymru gan sector Cynhwysiant Cymdeithasol BIC, ac yn caniata\u0301u i swyddogion o\u2019r arfordiroedd hyn i ymweld ag enghreifftiau o fentrau cymdeithasol rhagorol ac arloesol yn y rhanbarth."}, {"text_idx": "#000004", "text": "Mae Antur Waunfawr, sy\u2019n dathlu 35 mlwyddiant eleni, yn fenter gymdeithasol flaenllaw yn yr ardal, sy\u2019n darparu cyfleoedd gwaith a hyfforddiant i unigolion ag anableddau dysgu yn eu cymuned. Ar hyn o bryd, mae\u2019r elusen yn cyflogi dros 100 o staff ac yn cefnogi 67 o unigolion ag anableddau dysgu."}, {"text_idx": "#000005", "text": "Ymwelodd cynrychiolwyr y cyngor a\u0302 thri o brosiectau Antur Waunfawr; Beics Antur, sef busnes llogi beics hygyrch wedi\u2019i leoli yng Nghaernarfon; Warws Werdd, prosiect ailddefnyddio dodrefn a dillad; a\u2019u prif safle yn Waunfawr sy\u2019n gartref i gaffi, parc chwarae hygyrch, gerddi a siop grefftau."}, {"text_idx": "#000006", "text": "Dywedodd Menna Jones, prif weithredwraig Antur Waunfawr: \u201cRoedd hi\u2019n bleser croesawu cynrychiolwyr o\u2019r BIC, a chael dangos y prosiectau cyffrous sy\u2019n digwydd yma yn Antur Waunfawr. Rydyn ni\u2019n rhoi pwyslais mawr ar wella iechyd a llesiant, ac roedd yn wych cael rhannu ein gweledigaeth gyda\u2019r aelodau, yn enwedig ein cynlluniau ar gyfer ein prosiect Beics Antur ym Mhorth yr Aur yng Nghaernarfon, a fydd yn darparu cyfleoedd beicio cynhwysol a \u2018Porth Llesiant\u2019 ar gyfer y gymuned leol. \u201d"}, {"text_idx": "#000007", "text": "Dywedodd Jerry O\u2019Donovan, cyd-bennaeth BIC: \u201cRoeddem wrth ein bodd i gael cyfle i ymweld ag Antur Waunfawr a mwynhau eu lletygarwch cynnes a\u2019u mewnwelediad clir o sut mae rhedeg menter gymdeithasol lwyddiannus."}, {"text_idx": "#000008", "text": "\u201cGellid defnyddio\u2019r wybodaeth a gafwyd o\u2019r ymweliad hwn i wella polisi o fewn aelodau\u2019r Cyngor, a bydd yn llywio ein gwaith wrth nodi cyfleoedd cydweithio pellach mewn maes gwaith sy\u2019n bwysig i\u2019r Cyngor Prydeinig-Gwyddelig.\u201d"}]